钦定古今图书集成/明伦汇编/闺媛典/第298卷 > 皇清三十一 > 高献琛继妻徐氏〈妇王氏孙妇王氏附〉
## 钦定古今图书集成/明伦汇编/闺媛典/第298卷 > 皇清三十一 > 高献琛继妻徐氏〈妇王氏孙妇王氏附〉

按《曹县志》：徐氏，高献琛继妻。归高五载，生二子。琛亡，原配王氏，遗四子俱幼。妾侯氏谓徐曰：“主母襄大事，抚诸孤，妾将从夫子于地下矣。” 遂终日泣柩前，勺水不入口而死。徐乃强起治丧事，教育诸子。长子美早丧，妻王氏矢志如姑。少子华，亦娶于王，城陷，投水死。孙宗儒妻王氏，亦早寡守节，人称罕见。